Buccaneers ble med i NFL i 1976 som medlem av divisjonen AFC West, før de året etter flyttet til NFC Central. Ekspansjonslaget i Tampa Bay ble originalt tildelt Tom McCloskey, en forretningsmann fra Philadelphia. Etter at det kom for en dag at McCloskey hadde problemer med økonomien ble laget tildelt Hugh Culverhouse. De ble kjøpt av Malcolm Glazer i 1995 for $192 millioner, etter at Culverhouse døde. Edward, Bryan og Joel Glazer har alle posisjoner i lagets administrasjon.